Diari Oficial de la Generalitat Valenciana


Sumari del DOGV 144, del 02-02-1984 (1984/802656)

REIAL DECRET 3320/1983, de 26 d'octubre, sobre valoració definitiva, ampliació de mitjàns adscrits als serveis traspassats i adaptació dels transferits en fase preautonòmica a la Comunitat Valenciana en matèria de transports terrestres.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/10/26/3320/dof/vci/html**

### Dades del document

Número de DOGV
:   144

Data del DOGV
:   02-02-1984

Secció del DOGV
:   DISPOSICIONS GENERALS

Número del document
:   1984/802656


Data del document
:   26-10-1983

Organisme emissor
:   Presidència del Govern

Tipus de document
:   Reial decret

Reial Decret 3320/1983, de 26 d'octubre sobre valoració definitiva, ampliació de mitjans adscrits als serveis traspassats i adaptació dels transferits en fase preautonòmica a la Comunitat Valenciana en matèria de Transport Terrestre.  
El Reial Decret-llei 10/1978, de 17 de març, pel qual fou establert el règim pre-autonòmic per al País Valencià, va preveure la transferència de funcions i serveis de l'Administració de l'Estat als corresponents òrgans de Govern.   
Segons que preceptua l'expressat Reial Decret-llei, foren transferides al Consell del País Valencià determinades competències en matèria de transports terrestres i també foren traspassats els corresponents serveis i mitjans patrimonials, personals i pressupostaris per a llur exercici.   
Atesa la complexitat tècnica dels treballs conduents a la valoració del cost efectiu dels serveis traspassats, els Reials Decrets de traspassos publicats fins la data han anat acompanyats d'una valoració provisional, i recentment s'ha aprovat la valoració definitiva d'aquests traspassos en el si de les corresponents Comissions Mixtes de Transferències.   
L'obtenció d'aquesta valoració definitiva comporta la necessitat d'ampliar determinats mitjans personals i pressupostaris relacionats amb els traspassos esmentats.   
Finalment, com a conseqüència de les transferències efectuades en fase pre-autonomica en aquesta matèria, foren posats a disposició del Consell del País Valencià mitjans personals, patrimonials i pressupostaris per a l'exercici de les competències transferides, el règim jurídic d'adscripció de les quals cal adaptar a la situació configurada per l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol.   
Per tot açò, la Comissió Mixta prevista en la disposició transitòria quarta de l'Estatut d'Autonomia esmentat adoptà en la reunió del dia 27 de juny de 1983, l'acord oportú amb les relacions annexes, que s'aprova mitjançant aquest Reial Decret.   
En atenció a aquests motius, a proposta dels Ministres de Transports, Turisme i Comunicacions i d'Administració Territorial, i prèvia deliberació del Consell de Ministres en la reunió del dia 26 d'octubre de 1983,   
DISPOSE:   
Article 1.r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia per a la Comunitat Valenciana, de data 27 de juny de 1983, sobre valoració definitiva del cost efectiu dels serveis traspassats, ampliació de mitjans personals i pressupostaris transferits, i adaptació dels que ho foren en fase pre-autonomica a la Comunitat Valenciana en matèria de transports terrestres.   
Article 2.n  
En conseqüència, queden traspassats a la Comunitat Valenciana els béns, drets i obligacions, així com el personal i els crèdits pressupostaris que figuren en les relacions 1 a 3 adjuntes al propi acord de la Comissió Mixta indicada en els termes i les condicions que s'hi especifiquen, i en les relacions dels quals es consignen degudament identificats i separats, tant els mitjans que es traspassen relatius a l'ampliació com els que són objecte d'adaptació.   
Article 3.r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta.   
Article 4.t   
Els crèdits pressupostaris que figuren detallats en les relacions número 3.2 com a "baixes efectives" en els Pressupostos Generals de l'Estat per a l'exercici de 1983 seran donats de baixa en els corresponents conceptes pressupostaris i transferits pel Ministeri d'Economia i Hisenda als conceptes habilitats en la secció 32 destinats de finançar els serveis assumits per les Comunitats Autònomes, una vegada siguen remesos al Departament esmentat per part de l'Oficina Pressupostària del Ministeri de Transports, Turisme i Comunicacions, els certificats de retenció de crèdit, per tal de donar compliment al que disposa la vigent Llei de Pressupostos Generals de l'Estat.   
Article 5.é  
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Madrid, el 26 d'octubre de 1984.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana:   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre valoració definitiva del cost efectiu dels serveis traspassats, ampliació de mitjans personals i pressupostaris transferits i adaptació dels que ho feren en fase pre-autonomica a la Comunitat Valenciana en matèria de transports terrestres, en els termes que tot seguit s'expressen:   
A) Normes estatutàries i legals en les quals s'empara la valoració definitiva, l'adaptació i l'ampliació de mitjans traspassats.   
Aquest acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en el qual es preveu el traspàs dels serveis inherents a les competències que segons l?Estatut correspon en l'esmentada Comunitat Autònoma, així com el dels pertinents mitjans patrimonials, personals i pressupostaris, i d'altra banda, en el Reial Decret en què es regula el funcionament de la Comissió Mixta de Transferències prevista en l'indicada disposició transitòria quarta de l'Estatut d'Autonomia esmentat, i es determinen les normes i els procediments a què han d'ajustar-se els traspassos de l'Administració de l'Estat a la Comunitat Valenciana. D'altra banda, l'adaptació dels traspassos efectuats en règim pre-autonòmic al règim jurídic establert en l'Estatut d'Autonomia i en el Reial Decret 4015/1982, de 29 de desembre, pel qual s'aproven les normes de traspàs a aquesta Comunitat Autònoma i de funcionament de la Comissió Mixta de Transferències està prevista en l'article 1r, 2 i 3 del Reial Decret 4142/1982, de 19 de desembre.   
B) Mitjans patrimonials, personals i pressupostaris que s'adapten i s'amplien.   
B. l. Béns, drets i obligacions.   
En la relació adjunta número 1.B es detallen els béns drets i obligacions transferits en règim pre-autonòmic a la Comunitat Valenciana, el règim jurídic dels quals s'adaptarà al règim derivat de l'Estatut d'Autonomia i de les altres disposicions que siguen aplicables.   
B.2. Personal i llocs de treball vacants.   
1. S'amplien els mitjans personals traspassats a la Comunitat Valenciana amb el traspàs de personal que nominalment es referència en les relacions adjuntes número 2.A.   
2. Aquest personal passarà a dependre de la Comunitat Autònoma corresponent, en els termes legalment previstos per l'Estatut d'Autonomia i les altres normes en cada cas aplicables, i en les mateixes circumstàncies que s'especifiquen en les expressades relacions i amb el número de personal.   
3. Per la Subsecretaria del Ministeri de Transports, Turisme i Comunicacions serà notificat als interessats el traspàs i la nova situació administrativa, només el Govern aprove aquest acord per Reial Decret, alhora, serà remesa als Organs competents de la Comunitat Valenciana una còpia certificada de tots els expedients d'aquest personal traspassat, així com els certificats d'havers referits a les quantitats acreditades durant 1983.   
Igualment, pel que fa al personal dels Cossos Especials, comprés en el Reial Decret 1862/1980, de 5 de setembre, serà notificat el traspàs d'aquests al Ministeri d'Obres Públiques i Urbanisme, als efectes previnguts en el paràgraf final de l'article 4', 1, del Reial Decret esmentat.  
4. Els llocs de treball vacants que es traspassen dotats pressupostàriament, són els que es detallen en la relació adjunta número 2.A.3, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
5. En les relacions adjuntes número 2.B es detalla nominalment el personal i els llocs de treball vacants transferits en règim pre-autonòmic, amb indicació del nivell orgànic, dotació pressupostària i d'altres circumstàncies que en aquestes relacions s'especifiquen.   
El règim d'aquest personal serà l'establert en el Reial Decret 4015/1982, de 29 de desembre; el Reial Decret 2545/1980, de 21 de novembre, i d'altres disposicions aplicables.   
6. Els llocs de treball dels serveis centrals, afectats per la valoració definitiva del cost d'aquests serveis, determinats en base a índex de proporcionalitat i nivell de complement de destinació, són aproximadament els següents:   
Funcionaris  
índex de proporcionalitat Nivell Número  
 10 26 2  
 10 24 5  
 8 17 5  
 6 14 5  
 6 S/N 5  
 4 8 4  
 4 7 7  
 4 S/N 7  
 3 4 4  
Personal laboral  
Nivells de proporcionalitat Número  
 10 1  
 9 2  
 3  
 6 1  
 5 12  
 2 1  
Sobre el conjunt dels llocs de treball ressenyats, correspon a la Comunitat Valenciana un percentatge del 8.7 per 100, que traduït a nivell dels crèdits corresponents en la respectiva relació, annex 3 i apartat B.3 de l'acorda s'eleva a 6.375.091 pessetes, sobre un total de 55.028.029 pessetes per a totes les Comunitats afectades. Aquests llocs de treball seran coberts en la forma que legalment siga determinada.   
7. Del crèdit que, per a sufragar el cost de les despeses de funcionament de les Comunitats Autònomes afectades, serà habilitat pel Ministeri d'Economia i Hisenda, correspon a la Comunitat Valenciana un percentatge del 8,7 per 100, és a dir, 92.002.996 pessetes, sobre un total de 499.940.435 pessetes.   
8. El Ministeri de Transports, Turisme i Comunicacions continuarà prestant els serveis d'Informàtica a la Comunitat Autònoma Valenciana.   
B.3. Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1982, correspon als serveis traspassats a la Comunitat, s'eleva amb caràcter definitiu a 69.511.786 pessetes, segons detall que figura en la relació número 3.1.   
2. Els recursos financers que es destinen a sufragar les despeses originades per l'exercici de 1983, determinats en funció del pressupost de 1982, comprendran les dotacions següents:   
 Pessetes  
Assignacions pressupostàries per a cobertura del cost efectiu (n'apareix detall  
en les relacions 3.2). D?aquesta xifra es deduirà la recaptació per taxex 34.560.205  
3. El cost efectiu que figura detallat en el quadre de valoració 3.1, serà finançat en els exercicis futurs de la forma següent:  
3.1 Transitòriament, mentre no entre en vigor la corresponent Llei de participació en els tributs de l'Estat, mitjançant la consolidació en la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen susceptibles d'actualització pels mecanismes generals previstos en cada Llei Pressupostària:  
Crèdits en pessetes  
a) Costos bruts: 1982  
Despeses de personal 34.369.863  
Despeses de funcionament 4.006.997  
 42.963.924  
b) A deduir:  
Recaptació per taxes 13.912.462  
Finançament net 10.355.650  
3.2. Les possibles diferències que es produesquen durant el període transitori a què fa referència l'apartat 3.1, respecte al finançament dels serveis transferits, seran objecte de regularització en tancar cada exercici econòmic, mitjançant la presentació dels comptes i estats justificatius corresponents davant una Comissió de Liquidació que serà constituïda en el Ministeri d'Economia i Hisenda.   
C) Data d'efectivitat de l'ampliació i adaptació de mitjans.   
El traspàs de personal i crèdits pressupostaris corresponents a l'ampliació, igual que l'adaptació de tots els mitjans traspassats amb anterioritat, als quals fa referència aquest acorda tindran efectivitat a partir de l'entrada en vigor del Reial Decret pel qual s'aprova aquest acord.   
I perquè conste, expedeixen aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
Veure imatge


Còpia Permalink ELI